Translate the text from Welsh to English.



 
Ar 9 Hydref 2018, rhoddais Ddatganiad Llafar i Aelodau’r Cynulliad ar y pryderon ynglŷn â’r ddarpariaeth gofal mamolaeth ym Mwrdd Iechyd Prifysgol Cwm Taf. Yn y datganiad, ymrwymais i gomisiynu adolygiad allanol o wasanaethau mamolaeth Cwm Taf, i’w gynnal ar y cyd gan Goleg Brenhinol yr Obstetryddion a'r Gynaecolegwyr a Choleg Brenhinol y Bydwragedd.


Cynhaliwyd yr adolygiad yr wythnos diwethaf (15\-17 Ionawr), pan dreuliodd y tîm adolygu dridiau yn y bwrdd iechyd yn siarad â theuluoedd a staff. Cafodd y canfyddiadau cychwynnol eu cyfleu i’r bwrdd iechyd a Llywodraeth Cymru ddydd Iau 17 Ionawr 2019 a bydd yr adroddiad llawn yn cael ei gyhoeddi yng ngwanwyn 2019\. Gofynnwyd yn benodol i’r tîm adolygu gynghori ar y camau pellach y bydd angen eu cymryd i sicrhau bod gofal diogel o ansawdd uchel yn cael ei ddarparu i famau a babanod, a bod y systemau llywodraethiant a sicrwydd yn cael eu gwella yn unol â’r safonau a’r arferion gorau yn genedlaethol.


Daeth nifer o bryderon amlwg o ran ansawdd a diogelwch i’r golwg yn sgil adborth cychwynnol y tîm adolygu. Rydym wedi cytuno ar fyrder ar nifer o gamau gweithredu gyda’r Colegau Brenhinol a Chwm Taf er mwyn gwneud gwelliannau ar unwaith i sicrhau diogelwch y gwasanaethau mamolaeth. Cymerodd y bwrdd iechyd gamau cyn y penwythnos mewn perthynas â rhai o’r pryderon, ac rydym yn disgwyl iddynt roi camau eraill ar waith rhag blaen.


Mae swyddogion Llywodraeth Cymru yn dal i weithio’n agos gyda’r bwrdd iechyd, gan gadw golwg yn barhaus ar y camau gweithredu  a gymerwyd yn syth.  Mae Arolygiaeth Gofal Iechyd Cymru a Swyddfa Archwilio Cymru wedi cael gwybod am y canfyddiadau cychwynnol.  Mae’r bwrdd iechyd yn parhau i weithio’n agos gydag Uned Gyflawni Llywodraeth Cymru i adolygu’r prosesau llywodraethiant ac i sicrhau bod ymchwiliad llawn yn cael ei gynnal i ddigwyddiadau, a bod y gwersi a ddysgwyd yn cael eu trosglwyddo.


Un o’r agweddau y mae’r gwaith wedi bod yn canolbwyntio arno hyd yma yw sicrhau lefelau priodol o staff bydwreigiaeth ac obstetreg, arweinyddiaeth glinigol gref a threfniadau llywodraethiant gwell. Mae swyddogion Llywodraeth Cymru wedi cael eu sicrhau gan y bwrdd iechyd bod y lefelau staffio presennol yn ddiogel o ran bydwreigiaeth ac obstetreg. Mae’r bwrdd iechyd wrthi’n recriwtio i swyddi gwag ar gyfer bydwragedd ac obstetregwyr


Diogelwch a lles y mamau a’r babanod sy’n defnyddio gwasanaethau mamolaeth Cwm Taf sy’n cael ein prif sylw o hyd. Fel rhiant fy hun, rwy’n deall y pryderon a’r gofid y bydd hyn wedi’i greu i’r rhieni sy’n defnyddio’r gwasanaethau ac sydd wedi gwneud hynny yn y gorffennol. Rwy’n hollol ymrwymedig i sicrhau bod canfyddiadau’r adolygiad yn arwain at welliannau yn y ddarpariaeth gwasanaethau, ar sail argymhellion y tîm adolygu. Rwy’n gwerthfawrogi bod hwn yn gyfnod anodd iawn i’r staff a hoffwn eu canmol am eu gwaith caled, yn enwedig o ran y cymorth y maent yn ei roi i deuluoedd ar hyn o bryd, a’u hyblygrwydd o ran sicrhau bod y lefelau staffio yn briodol ar draws y gwasanaeth.


Mae gan fenywod sy’n defnyddio gwasanaethau mamolaeth yr hawl i dderbyn gofal diogel o ansawdd uchel. Gall geni plentyn fod yn adeg o straen, ond mae hefyd yn brofiad o lawenydd mawr. Rhaid i les menywod a’u babanod fod yn brif flaenoriaeth inni. Rwyf wedi cael fy sicrhau bod camau gweithredu clir ar y gweill ar unwaith i sicrhau bod menywod sy’n defnyddio gwasanaethau mamolaeth yng Nghwm Taf yn gallu disgwyl gofal diogel a chydymdeimladol.


Bydd yr adolygiad llawn yn rhoi darlun llawnach a byddaf yn rhoi’r wybodaeth ddiweddaraf i’r aelodau pan gyhoeddir yr adroddiad yn y gwanwyn.







Translation:


 
On 9 October 2018, I provided an Oral Statement to Assembly Members on the concerns relating to current maternity care provision in Cwm Taf University Health Board.  In that statement, I committed to commission an external review of maternity services in Cwm Taf to be undertaken jointly by the Royal College of Obstetricians and Gynaecologists and the Royal College of Midwives.


This review took place last week (15\-17 January) when the team of reviewers spent three days in the health board speaking with families and staff.  The initial findings were reported to the health board and the Welsh Government on Thursday 17 January 2019 and the full report will be published in the spring of 2019\.  The review team was asked specifically to provide advice on further actions needed to ensure that high quality, safe care is provided to mothers and babies and improve systems of governance and assurance in line with national standards and best practice.


Initial feedback from the review team identified a number of immediate quality and safety concerns. As a matter of urgency we have agreed a number of actions with the Royal Colleges and Cwm Taf to make immediate improvements to ensure the safety of maternity services. The health board took action before the weekend on some of the issues and we expect them to put other actions in place as a matter of urgency.


Welsh Government officials continue to work closely with the health board and are continuously monitoring progress of immediate actions put in place.  Both Healthcare Inspectorate Wales and the Welsh Audit Office have been made aware of the initial findings.  The health board continues to work closely with the Welsh Government Delivery Unit to review governance processes and ensure full investigation of incidents and transfer of learning.


A key focus of the work to date has been on ensuring appropriate midwifery and obstetric staffing levels, strong clinical leadership and improved governance arrangements. Welsh Government officials have been provided with assurance from the health board that current staffing levels are safe for both midwifery and obstetric cover.  The health board is also actively recruiting into vacant posts for both midwives and obstetricians.


The safety and wellbeing of mothers and babies receiving maternity services at Cwm Taf remains our primary focus. As a parent myself, I understand the concern and anxiety that this will have caused parents who are currently using, and those who have previously used these services. I am absolutely committed to ensuring that the review findings provide improvements in service provision as recommended by the review team. I appreciate that this is a very difficult time for staff and I would like to commend them for their hard work, especially in the support they are providing to families at this time and the flexibility they are exhibiting in ensuring appropriate staffing levels across the service.


Women using maternity services rightly expect to receive good quality, safe care. Childbirth can be stressful, but also an experience that brings great joy. The welfare of mothers and their babies must be our main and immediate concern. I have been given assurance that clear, immediate actions are in place to ensure that women receiving maternity services in Cwm Taf can expect safe and compassionate care.


The full review will provide a more complete picture and I will update members when the report is published in the spring.